કોતરપુર ગામ નજીક સાબરમતી નદીના કાંઠે ભદ્રેશ્વરના આરે દસ દિવસ પહેલાં ગત તા. 28ના રાત્રે રિવરફ્રન્ટ વેસ્ટ પોલીસની ટીમે મધરાત્રે દરોડો પાડીને છ ભઠ્ઠી પકડી પાડી હતી. છ ભઠ્ઠી ચલાવતી બે મહિલા બૂટલેગર કવિતા રાજપૂત (છારા), કમલાબહેન ભવરસિંહ માલાવત (છારા), ધર્મેન્દ્ર શેરસિંહ માલાવત, વિક્રમ પુખરાજ માલાવત, પિન્ટુ કમલ માલાવત અને મોન્ટી ભવરસિંહ માલાવતને પકડી પાડ્યા હતા. નદીકાંઠાનો 11 કિલોમીટરના લાંબા પટ્ટા ઉપર પોલીસ પેટ્રોલિંગ આસાન નથી. આમ છતાં, રિવરફ્રન્ટ પોલીસે મહિલા ક્રાઈમ બ્રાન્ચમાંથી આવેલા PI જી.એચ. પઠાણની આગેવાની હેઠળ પહેલી વખત જ રિવરફ્રન્ટ નથી તેવા અવાવરૂ નદીકાંઠા ઉપર કાર્યવાહી શરૂ કરી છે.